


PARLAMENTUL  ROMÂNIEI

CAMERA DEPUTAŢILOR

	Comisia juridică,

de disciplină şi imunităţi
Nr. 31/286/10.09.2008
	
	Comisia pentru agricultură, silvicultură, industrie alimentară şi servicii specifice
Nr .24/273 /10.09.2008

Pl-x 159/2008


RAPORT  comun

asupra proiectului de Lege privind modificarea  art.36 din Legea nr. 1/2000 
pentru reconstituirea dreptului de proprietate asupra terenurilor agricole şi celor forestiere,
 solicitate potrivit prevederilor Legii fondului funciar nr. 18/1991 şi ale Legii nr. 169/1997
Potrivit prevederilor art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond,  cu proiectul de Lege privind modificarea art.36 din Legea nr. 1/2000 pentru reconstituirea dreptului de proprietate asupra terenurilor agricole şi a celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, trimis cu adresa nr. PL-x 159 din 8 aprilie 2008, înregistrată cu nr.31/286 din  9 aprilie 2008 şi respectiv cu nr.24/148 din 9 aprilie 2008.

Senatul, în calitate de prima Cameră sesizată, a adoptat proiectul de Lege în şedinţa din 19 martie 2008. 
Camera Deputaţilor este Cameră decizională, conform prevederilor art.75 din Constituţia României, republicată, şi ale  art. 92 alin.(9) pct.2  din Regulamentul Camerei Deputaţilor, republicat. 



Guvernul,  prin punctul său de vedere, trimis cu adresa nr.2899 din 02.11.2007, susţine adoptarea iniţiativei legislative, sub rezerva însuşirii unui amendament.


Consiliul Legislativ a avizat favorabil această iniţiativă legislativă, cu observaţii şi propuneri, conform avizului nr. 1361/05.10.2007. 


Comisia pentru apărare, ordine publică şi siguranţă naţională,  prin avizul cu nr.32/ 352 din 15 aprilie 2008, a avizat favorabil proiectul de lege, cu un amendament admis.

Comisia pentru egalitatea de şanse pentru femei şi bărbaţi, prin avizul nr. 37/305 din 11 iulie 2008, a avizat favorabil acest proiect de lege.

Iniţiativa legislativă are ca obiect de reglementare  modificarea art. 36 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, prin care se propune includerea în categoria persoanelor cărora li se acordă terenuri sau despăgubiri şi a persoanelor care dovedesc cu acte eliberate de Arhiva Naţională a Armatei că au luptat pe front şi nu sunt incluse în celelalte categorii de beneficiari. 

În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două comisii sesizate în fond  au examinat propunerea legislativă şi documentele care o însoţesc, în şedinţe separate, în 28 august 2008 şi, respectiv, 9 şi 10 septembrie 2008. 


La dezbateri au participat, în calitate de invitaţi, din partea Ministerului Agriculturii şi Dezvoltării Rurale, domnul Töke István -  secretar de stat, iar din partea Autorităţii Naţionale pentru Restituirea Proprietăţilor, doamna Ana-Maria Valica- director, doamna Raluca Popescu- director şi doamna Oana Niţu - şef serviciu. 

La lucrările Comisiei juridice, de disciplină şi imunităţi au fost prezenţi 16 deputaţi, din totalul de 29 membri, iar la cele ale Comisiei  pentru agricultură, silvicultură, industrie alimentară şi servicii specifice au fost prezenţi 22 deputaţi din totalul de 22 membri. 


În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind modificarea art.36 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, în forma adoptată de Senat, cu un amendament admis, redat în Anexa la prezentul raport. 

În raport de obiectul şi conţinutul reglementării, proiectul de lege face parte din categoria legilor organice. 

ANEXA

PL-x 159/2008

AMENDAMENTE ADMISE

la proiectul de Lege privind modificarea art.36 din Legea nr. 1/2000 
pentru reconstituirea dreptului de proprietate asupra terenurilor agricole şi a celor forestiere, 
solicitate potrivit prevederilor Legii fondului funciar nr. 18/1991 şi ale Legii nr. 169/1997
	Nr.

crt.
	Text Senat
	Amendamente
(autorul amendamentului)
	Motivare

	1. 
	Titlul Legii:

„Lege privind modificarea art. 36 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997”

	 Nemodificat.
	   

	2. 
	Articol unic –  Articolul 36 din Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr. 18/1991 şi ale Legii nr. 169/1997, publicată în Monitorul Oficial al României, Partea I, nr. 8 din 12 ianuarie 2000, cu modificările şi completările ulterioare, se modifică şi va avea următorul cuprins: 

	Nemodificat.


	   

	3. 
	  1. „Art. 36. - Persoanelor fizice cărora li s-a stabilit dreptul de proprietate prin împroprietărire, prin aplicarea Legii nr. 187/1945 pentru înfăptuirea reformei agrare, dar cărora nu li s-a atribuit efectiv terenul la care aveau dreptul sau cărora atribuirea le-a fost anulată, persoanelor îndreptăţite la împroprietărire, înscrise în tabelele nominale, precum şi persoanelor care dovedesc cu acte de la Arhiva Naţională a Armatei că au luptat pe front şi că îndeplineau condiţiile prevăzute de Legea nr. 187/1945 pentru a fi împroprietărite, li se vor acorda terenurile respective, agricole şi forestiere, în limita suprafeţelor disponibile sau despăgubiri.”
	 1. „Art. 36. - Persoanelor fizice cărora li s-a stabilit dreptul de proprietate prin împroprietărire, prin aplicarea Legii nr. 187/1945 pentru înfăptuirea reformei agrare, dar cărora nu li s-a atribuit efectiv terenul la care aveau dreptul sau cărora atribuirea le-a fost anulată, persoanelor îndreptăţite la împroprietărire, înscrise în tabelele nominale, precum şi persoanelor care dovedesc cu acte de la arhivele militare ale Ministerului Apărării că au luptat pe front şi că îndeplineau condiţiile prevăzute de Legea nr. 187/1945 pentru a fi împroprietărite, li se vor acorda terenurile respective, agricole şi forestiere, în limita suprafeţelor disponibile sau despăgubiri.”
       Autor: Comisia pentru apărare, ordine publică şi siguranţă naţională

	Claficare terminologică. 
Noţiunea de „Arhiva Naţională a Armatei” nu este definită în niciun act normativ.

